Tο **Toyota iQ** (στη Βόρεια Αμερική **Scion iQ**) ήταν ένα μικροσκοπικό αυτοκίνητο πόλης της κατηγορίας Α, που παρήχθη από την ιαπωνική αυτοκινητοβιομηχανία Toyota, από τα τέλη του 2008 έως τις 4 Απριλίου 2016. Το μοντέλο αξιολογήθηκε εξ αρχής ως καινοτόμο στους τομείς της πρακτικότητας και της ενεργητικής και παθητικής ασφάλειας, για τα στάνταρ της κατηγορίας του. Παράλληλα, διακρίθηκε και για την φιλικότητά του προς το περιβάλλον και μάλιστα το 2012 προσέθεσε και μια αμιγώς ηλεκτροκίνητη έκδοση, την **iQ EV**.

Το iQ αποτέλεσε και τη βάση για ένα πολυτελές αυτοκίνητο πόλης, την Aston Martin Cygnet (2011 έως 2013), που κυκλοφόρησε σε ελάχιστα αντίτυπα, γύρω στα 300, λόγω ανυπαρξίας εμπορικής ζήτησης. Η Cygnet βασίστηκε στο Toyota iQ, αλλά με εξωτερική αισθητική αντίστοιχη των άλλων μοντέλων της Aston Martin και με ιδιαίτερα πολυτελές σαλόνι.

Εισαγωγή
--------

Toyota IQ Concept στο Σαλόνι Αυτοκινήτου της Φρανκφούρτης τον Σεπτέμβριο του 2007.
Το τελικό IQ βασίστηκε στο πρωτότυπο μοντέλο **Toyota IQ Concept**, που αποκαλύφθηκε στο Σαλόνι Αυτοκινήτου της Φρανκφούρτης τον Σεπτέμβριο του 2007, ως μια σχεδιαστική ιδέα ενός αυτοκινήτου πόλης με μήκος κάτω από τα 3 μέτρα, αλλά με επαρκείς εσωτερικούς χώρους για 3 ενήλικες και 1 παιδί, η λεγόμενη διάταξη 3+1. Η υποδοχή από το κοινό ήταν ενθουσιώδης και, ως αποτέλεσμα, η εταιρεία αποφάσισε να το εισάγει στην παραγωγή, διατηρώντας τα βασικά σχεδιαστικά στοιχεία και την πρακτική διάταξη 3+1. 

Η πρώτη επίσημη παρουσίαση του μοντέλου παραγωγής έγινε στο Σαλόνι Αυτοκινήτου της Γενεύης τον Μάρτιο του 2008. Οι πρώτες πωλήσεις ξεκίνησαν τον Οκτώβριο του 2008 στην Ιαπωνία, ενώ στην Ευρώπη κυκλοφόρησε για πρώτη φορά στις 24 Ιανουαρίου 2009. Επίσης, από τον Οκτώβριο του 2011 διατέθηκε στις ΗΠΑ και από το 2012 στον Καναδά, και στα δύο αυτά κράτη ως **Scion iQ**, όπου και διατηρήθηκε έως το 2015.

Εμπορική τοποθέτηση
-------------------

Scion iQ του 2012.
Το iQ ανήκει στην κατηγορία Α, όπως συμβαίνει και με το αμέσως μεγαλύτερο Toyota Aygo. Ωστόσο, το Toyota iQ αποτελεί μια εναλλακτική προσέγγιση στο ζήτημα της επιλογής των αυτοκινήτων πόλης, καθώς είναι φαρδύτερο, υψηλότερο, βαρύτερο και ακριβότερο από το Aygo, αλλά κοντύτερο κατά σχεδόν μισό μέτρο, με το συνολικό μήκος μάλιστα να είναι οριακά κάτω από τα 3 μέτρα. Με αυτή την μορφή, τοποθετήθηκε στην αγορά ως ανταγωνιστής κυρίως του Smart Fortwo, αν και σε αντίθεση με τη διάταξη «όλα πίσω» του Smart Fortwo, το iQ υιοθέτησε το σύνηθες «κινητήρας μπροστά, εμπρόσθια κίνηση», κοινώς «όλα εμπρός». Μάλιστα ακόμα και το όνομα του μοντέλου, που είναι το διεθνές ακρωνύμιο για τον Δείκτη Νοημοσύνης, ήταν μια έμμεση απάντηση στο όνομα της εταιρείας Smart, το οποίο συμπίπτει με την αγγλική λέξη smart, που σημαίνει «έξυπνος».

Δεξιοτίμονο Toyota iQ του 2015 στην Ιαπωνία, σε αντιπροσωπεία τον Μάρτιο του 2015.
Παρά την ισχυρή διαφημιστική του προώθηση, ωστόσο, οι πωλήσεις ήταν πολύ χαμηλότερες από αυτές του Fortwo και τελικώς τον Μάρτιο του 2014 η εταιρεία ανακοίνωσε τη διακοπή της εξαγωγής του Toyota IQ στην Ευρώπη, όπως και έγινε τον Μάιο του 2014, αν και στην πράξη κάποια αντίτυπα του μοντέλου παρέμειναν διαθέσιμα ως καινούρια σε αρκετές αντιπροσωπείες έως και τα τέλη του 2015. Συνέχισε όμως να πωλείται επίσημα στην Ιαπωνία έως και την οριστική λήξη της παραγωγής του, στις 4 Απριλίου 2016.

Κινητήρες
---------

Δεξιοτίμονο Toyota eQ στην Ιαπωνία, τον Οκτώβριο του 2012.
Τα μηχανικά σύνολα του iQ προήλθαν από το Toyota Yaris, με τους βενζινοκινητήρες να είναι 1.0 λίτρου τρικύλινδρος με ισχύ 50 kW (68 hp) και 1.3 λίτρων τετρακύλινδρος, ισχύος 72 kW (98 hp). Επίσης, έως τον Απρίλιο του 2012 διατέθηκε και με έναν 4-κύλινδρο πετρελαιοκινητήρα 1.4 λίτρων, ισχύος 66 kW (90 hp). Από τον Ιούλιο του 2009, το iQ προσέφερε ένα σύστημα start-stop σε συνδυασμό με τον κινητήρα των 1.3 λίτρων.

iQ EV
-----

Στα τέλη του 2011 παρουσιάστηκε και μια αμιγώς ηλεκτροκίνητη έκδοση, το **iQ EV**, γνωστό και ως **eQ**, που μπήκε στην παραγωγή τον Αύγουστο του 2012. Το πρώτο έτος κατασκευής της, το 2012, η παραγωγή του ηλεκτροκίνητου μοντέλου ανήλθε σε μόλις 600 αντίτυπα, με τα 400 να παραμένουν στην Ιαπωνία, τα 100 να εξάγονται στις ΗΠΑ και τα 100 στην Ευρώπη.

Εξωτερικοί χρωματισμοί
----------------------

Η παλέτα των εξωτερικών χρωματισμών του Toyota iQ στο Σαλόνι Αυτοκινήτου του Τόκιο, τον Οκτώβριο του 2009.

| Preview | Name |
| --- | --- |
|  | Pearl White |
|  | Tyrol Silver |
|  | Decuma Grey |
|  | Eclipse Black |
|  | Chilli Red |
|  | Hot Lava |
|  | Deep Amethyst |

Ασφάλεια
--------

Ο πίνακας οργάνων ενός δεξιοτίμονου Toyota iQ.
Το iQ ήταν το πρώτο μοντέλο παγκοσμίως που έφερε τον καινοτόμο αερόσακο τύπου κουρτίνας που ανοίγει πίσω από τα προσκέφαλα της δεύτερης σειράς καθισμάτων για την προστασία των πίσω επιβατών σε οπίσθιες συγκρούσεις. Προς το παρόν, εξακολουθεί να είναι και το μοναδικό μοντέλο στη συνολική ιστορία της αυτοκίνησης με την πατέντα αυτή, η οποία μάλιστα ήταν στάνταρ σε όλες τις εκδόσεις και όλα τα κράτη. Ο λόγος που ώθησε την Toyota σε αυτή την καινοτομία, ήταν ο ελάχιστος χώρος αποσκευών πίσω από τη δεύτερη σειρά καθισμάτων, καθώς το iQ δεν έχει καν συμβατικό πορτ-μπαγκάζ, αλλά στη θέση του κλασικού χώρου αποσκευών υπάρχει μια στενή θήκη, όγκου μόλις 32 λίτρων, και συνεπώς η ανυπαρξία ζώνης ελεγχόμενης παραμόρφωσης στο πίσω μέρος του αμαξώματος. Κατά συνέπεια, επειδή έγινε αντιληπτό ότι οι πίσω επιβάτες θα διέτρεχαν ιδιαίτερα μεγάλο κίνδυνο σε τυχόν οπίσθια πρόσκρουση, η εταιρεία προέβη στη συγκεκριμένη τοποθέτηση.

Για αντίστοιχους λόγους ασφαλείας, η δεξαμενή καυσίμων τοποθετήθηκε στο κέντρο του σασί και κάτω από το κάθισμα του οδηγού, μειώνοντας έτσι δραστικά τον κίνδυνο ανάφλεξης και εκδήλωσης φωτιάς σε τυχόν πρόσκρουση από πίσω ή επίσης σε μετωπική πρόσκρουση.

Στα τεστ πρόσκρουσης του ανεξάρτητου οργανισμού Euro NCAP τον Φεβρουάριο του 2009, το Toyota iQ απέσπασε την μέγιστη διάκριση των 5 αστέρων στα τεστ πλαγιομετωπικής και πλευρικής πρόσκρουσης, καθώς και πλευρικής πρόσκρουσης σε κολώνα, με ποσοστά:

* 91% στην προστασία ενηλίκων,
* 71% στην προστασία ανηλίκων,
* 86% για τα συστήματα ασφαλείας που διαθέτει στάνταρ και
* 54% στην προστασία πεζών, σε προσομοίωση πρόσκρουσης με πεζούς.

Ιδιαίτερα το σκορ 91% στην προστασία ενηλίκων επιβατών θεωρήθηκε τότε ως πραγματικά εντυπωσιακό για αυτοκίνητο πόλης της κατηγορίας Α.

Πρακτική σχεδίαση
-----------------

Το σαλόνι του προηγούμενου Toyota iQ. Σημειώστε τον εμφανώς μεγαλύτερο χώρο μπροστά από τον συνοδηγό, καθώς και την τριγωνική κεντρική κονσόλα στο κέντρο του ταμπλό.
Το ταμπλό του προηγούμενου iQ. Εδώ φαίνεται από κοντινότερο πλάνο η προαιρετική οθόνη αφής του έξτρα συστήματος δορυφορικής πλοήγησης και η τριγωνική κεντρική κονσόλα.
Εξωτερικά, το Toyota iQ σηματοδοτείται από τις μικρές ζάντες αλουμινίου 15 ιντσών, τους κοντούς προβολείς και το κυρτό πίσω πλαϊνό παράθυρο, το οποίο αποτελεί μία ενιαία οπτική μονάδα με το πίσω παρμπρίζ. Το ντουλαπάκι του συνοδηγού καταργήθηκε, εξοικονομώντας πολύτιμο χώρο στην καμπίνα, έτσι ώστε το κάθισμα του συνοδηγού να μπορεί να μετακινηθεί περαιτέρω προς τα εμπρός, εξασφαλίζοντας έτσι πρόσθετο χώρο πίσω και για τρίτο ενήλικα. Πίσω από τον οδηγό, επίσης, υπάρχει μία θέση για ένα παιδί, ενώ και τα μπροστινά καθίσματα είναι πολύ λεπτά, για περαιτέρω εξοικονόμηση χώρου στην καμπίνα των επιβατών. Με αυτή την ομοιόμορφη κατανομή του χώρου, καταργείται το συμβατικό πορτ-μπαγκάζ. Στη θέση του κλασικού χώρου αποσκευών, όπως προαναφέρθηκε, υπάρχει μια στενή θήκη, όγκου μόλις 32 λίτρων, η οποία πάντως μπορεί να χρησιμοποιηθεί αν είναι απαραίτητο, μαζί με τα αναδιπλούμενα πίσω καθίσματα, ως επίπεδο πάτωμα φόρτωσης. Με την αναδίπλωση του ενός πίσω καθίσματος ο συνολικός αποθηκευτικός χώρος φτάνει στα 168 λίτρα, ενώ με την αναδίπλωση και των δύο πίσω καθισμάτων φτάνει στα 242 λίτρα.

Το ταμπλό φέρει επενδύσεις από ασημένιο χρώμα και τριγωνική κεντρική κονσόλα, στην οποία βρίσκονται: η μονάδα ελέγχου του κλιματισμού, τα χειριστήρια για τη θέρμανση, οι αεραγωγοί και η προαιρετική οθόνη αφής του έξτρα συστήματος δορυφορικής πλοήγησης με οθόνη 5,8 ιντσών, θύρα USB και Bluetooth. Το επίπεδο τιμόνι και το οριζόντιο κάτω μέρος της στεφάνης του τιμονιού, έχουν σχεδιαστεί με σκοπό να βελτιώσουν τον χώρο για τον οδηγό, και είναι καλυμμένο με μαύρο και μωβ δέρμα. Αυτά τα χρώματα και άλλες αποχρώσεις του καφέ, υπάρχουν σε ολόκληρο το εσωτερικό όλων των iQ. Σημαντικό για αυτοκίνητο της κατηγορίας Α είναι ότι ακόμα και η βασική έκδοση εξοπλισμού έφερε στάνταρ κλιματισμό.

Περιλαμβάνονται, επίσης, και τεχνικά στοιχεία που έχουν σχεδιαστεί, παρομοίως, για εξοικονόμηση χώρου. Ενδεικτικώς, ο μηχανισμός κινήσεως του πηδαλίου βρίσκεται ψηλά στον χώρο του κινητήρα, τα πίσω αμορτισέρ είναι λοξό, το σύστημα θέρμανσης (καλοριφέρ) και κλιματισμού είναι κατά 20% πιο συμπαγές από τα συνήθη στάνταρ της τότε εποχής και η δεξαμενή καυσίμων, όγκου 32 λίτρων, είναι στενή και επίπεδη, και βρίσκεται κάτω από το κάθισμα του οδηγού, όπως προαναφέρθηκε.

Ετήσιες πωλήσεις
----------------

| Έτος | Ευρώπη | ΗΠΑ |
| --- | --- | --- |
| Toyota iQ | Aston Martin Cygnet | Scion iQ |
| 2008 | 40 |  |  |
| 2009 | 44.282 |  |  |
| 2010 | 23.313 |  |  |
| 2011 | 12.955 | 261 | 248 |
| 2012 | 9.245 | 172 | 8.879 |
| 2013 | 5.462 | 131 | 4.046 |
| 2014 | 3.593 | 29 | 2.040 |
| 2015 | 292 |  | 482 |
| 2016 | 172 |  | 6 |
| 2017 | 2 |  | 6 |
| 2018 | 3 |  |  |

Αναφορές
--------

1. ↑  Toyota iQ EV – Most of 2012′s 600 Vehicles Destined for Japan.
2. ↑  «Toyota IQ (AJ1), ab 2009» (PDF). Αρχειοθετήθηκε από το πρωτότυπο (PDF) στις 19 Σεπτεμβρίου 2021. Ανακτήθηκε στις 8 Φεβρουαρίου 2020.
3. ↑  «Αποτελέσματα του Euro NCAP για το Toyota iQ το 2009». Αρχειοθετήθηκε από το πρωτότυπο στις 10 Φεβρουαρίου 2017. Ανακτήθηκε στις 29 Αυγούστου 2018.
4. ↑  «Toyota IQ European sales figures». *carsalesbase.com* (στα Αγγλικά). 31 Ιανουαρίου 2014. Ανακτήθηκε στις 22 Δεκεμβρίου 2021.
5. ↑  «Aston Martin Cygnet European sales figures». *carsalesbase.com* (στα Αγγλικά). 9 Ιουλίου 2015. Ανακτήθηκε στις 22 Δεκεμβρίου 2021.
6. ↑  Toyota Motor Sales, U.S.A. Inc. (3 February 2016). *Scion Brand to Transition to Toyota*. Δελτίο τύπου. «Αρχειοθετημένο αντίγραφο». Αρχειοθετήθηκε από το πρωτότυπο στις 24 Οκτωβρίου 2016. Ανακτήθηκε στις 25 Απριλίου 2022.
7. ↑  «Scion iQ US car sales figures». *carsalesbase.com* (στα Αγγλικά). 12 Νοεμβρίου 2015. Ανακτήθηκε στις 22 Δεκεμβρίου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Toyota iQ** |

* Η επίσημη παρουσίαση Τύπου του Toyota iQ στην Ευρώπη.
* Η επίσημη παρουσίαση Τύπου του Toyota iQ στην Αυστραλία.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Μοντέλα της Toyota |
| --- |
|  |
| Σημερινά μοντέλα (Ευρώπη): | 
* Aygo X
* Camry
* Corolla
* Dyna
* GT 86
* Hiace
* Hilux
* Land Cruiser
* Mirai
* Prius
* Prius +
* RAV4
* Supra
* Urban Cruiser
* Verso
* Verso-S
* Yaris
 |
|  |
| Σημερινά μοντέλα (Εκτός Ευρώπης): | 
* 4Runner
* Allion
* Alphard
* Altis
* Aurion
* Avalon
* Avanza
* bB
* Belta
* Blade
* Camry
* Century
* Coaster
* Comfort
* Commuter
* Corolla Altis
* Corolla Axio
* Corolla EX
* Corolla Fielder
* Corolla Rumion
* Corolla Sedan
* Corolla Spacio
* Crown
* Crown Majesta
* Duet
* Estima
* FJ Cruiser
* Fortuner
* Granvia
* GT 86
* Harrier
* Highlander
* Hilux Surf
* Innova
* Ipsum
* Isis
* Ist
* Kijang Innova
* Kluger
* Land Cruiser Prado
* Kluger
* Matrix
* Mark X
* Mark X Zio
* Mirai
* Noah
* Passo
* Porte
* Premio
* Previa
* Probox
* Pyxis
* Quantum
* Ractis
* Raum
* RegiusAce
* Reiz
* Rukus
* Rush
* SAI
* Sequoia
* Ses'fikile
* Sienna
* Sienta
* Spacio
* Succeed
* Supra
* Tacoma
* Tarago
* TownAce
* ToyoAce
* Tundra
* Vanguard
* Velfire
* Ventury
* Ventury Majesty
* Venza
* Vios
* Vitz
* Voxy
* WISH
* Yaris Sedan
 |
|  |
| Παλαιότερα Μοντέλα: | 
* 1000
* 1900
* 2000GT
* 2000VX
* A1
* AA
* AB
* AC
* AE
* Allex
* Altezza
* Aristo
* Auris
* Avensis
* Avensis Verso
* Aygo
* B
* BA
* BB
* BC
* Bandeirante
* Brevis
* Caldina
* Cami
* Camry Solara
* Carina
* Carina II
* Carina E
* Carina ED
* Carri
* Cavalier
* Celica
* Celsior
* Chaser
* Classic
* Cloud
* Condor
* Conquest
* Corolla Ceres
* Corolla Conquest
* Corolla Verso
* Corona
* Corona Absolute
* Corona Exisor
* Corona Mark II
* Corona EXiV
* Corona Coupé
* Corona Premio
* Corona SF
* Corona Super Roomy
* Corsa
* Cressida
* Cresta
* Curren
* Cynos
* DA
* DA115
* EA
* EB
* Echo
* FA/DA
* FH24
* FHJ
* FJ40
* FunCargo
* Gaia
* Glanza
* Ipsum
* iQ
* Kijang
* Lexcen
* LiteAce
* Mark II
* Mark II BLIT
* Mark II Qualis
* Mark V
* Master
* Mega Cruiser
* MiniAce
* MR2
* Opa
* Origin
* Paseo
* Picnic
* Platz
* Progrès
* Pronard
* Publica
* Qualis
* Quick Delivery
* Regius
* Revo
* Revo II
* RH
* RK
* RR
* SA
* SB
* SC
* Scepter
* SD
* Sera
* SF
* SG
* Soarer
* Solara
* Space Cruiser
* Sports 800
* SportsVan
* Sprinter
* Sprinter Marino
* Sprinter Trueno
* Stallion
* Starlet
* Stout
* Super
* Supra
* T100
* Tamaraw
* Tazz
* Tiara
* TrailBlazer
* Trekker
* Unser
* Van
* Venture
* Verossa
* Vios
* Vista
* Voltz
* Windom
* Winnebago
* Wolverine
* Z-Ace
* Zace
* Zaice
 |

 |